GiliGold/VAD_KnessetCorpus huggingface dataset:
ישראל אייכלר: אני רוצה שתדע: אתה קובע כנציג הציבור מה זה ביטחון המדינה - -
ישראל אייכלר: - - ולא איזה שליט או ממשלה - - -
אמיר אוחנה: זאת אומרת, לשיטתך, למה אני לא יכול לדבר באופן חופשי על - - -
ישראל אייכלר: כי יש הסכמה בינינו כחברי כנסת שאתה לא מוציא שום דבר, נותנים לך מידע סודי.
ישראל אייכלר: אבל לא הרמטכ"ל, לא המשטרה - - - ממני שום אינפורמציה.
יואב קיש: לא יגידו לי מה לעשות.
יואב קיש: וגם לא קצין אבטחת המידע של הכנסת יכול לתת לי הנחיות.
ישראל אייכלר: זו התפיסה שלי בחסינות.
ישראל אייכלר: זו התפיסה של מנחם בגין.
ישראל אייכלר: ואפילו דוד בן גוריון - - -
יואב קיש: חבר הכנסת אמיר אוחנה, אני רוצה להסביר לך מאיפה המסמך הזה הגיע.
יואב קיש: המסמך הזה הגיע, אני אומר לך עוד פעם: בשביל לתת רק נורה אדומה לחברי הכנסת שינהגו בחומר סודי בכובד ראש.
יואב קיש: אני לא רוצה עכשיו לצרף.
יואב קיש: לצורך העניין, אם אני מחתים על דבר כזה בגישה הבסיסית שלי, אני צריך גם לצרף את 12 העמודים של נוהל אבטחת המידע, וכל פעם שהנוהל הזה מתעדכן אני צריך – אני – להוציא לחברי הכנסת עדכון: תראו ותחתמו.
יואב קיש: אני לא רוצה - - -
יואב קיש: אז שהוא יעשה את זה.
יואב קיש: שהוא יעשה את זה לא במסגרת הטופס הזה.
יואב קיש: הטופס הזה, תפקידו לעשות לך: עם כל הכבוד, אתה עכשיו נכנס לישיבה סגורה, שים לב.
יואב קיש: או עם כל הכבוד, אתה יושב בוועדה שהיא מתעסקת באמת ביום יום בדברים סגורים.
יואב קיש: את העבודה של אבטחת המידע, נא שיעשה קצין הכנסת במסגרת אחרת.
אמיר אוחנה: לא, הוא לא יכול לאבטח את המידע שנמצא אצלי.
אמיר אוחנה: הוא יכול לתת הוראות איך צריך לאבטח, אבל אני יכול לנהוג על פיהן או לא לנהוג על פיהן.
אברהם נגוסה: אדוני היושב ראש.
יואב קיש: כן, חבר הכנסת אברהם נגוסה.
אברהם נגוסה: אני רוצה לשמוע את קצין הכנסת:
אברהם נגוסה: אם אנחנו נבטל את המשפט האחרון "- - - ולנהוג בהתאם בהנחיות אבטחת המידע של קצין הכנסת" – מה היתרון?
אברהם נגוסה: מה החיסרון?
אברהם נגוסה: מה אתה יכול להגיד לנו?
יוסי גריף: אני חושב שיותר נכון להשאיר את זה ככה, כי אני חושב שקצין הכנסת מתוקף תפקידו כממונה על אבטחת המידע נותן את ההנחיות לשמירה על הסודיות של החומר.
יואב קיש: ברור שזה מה שהוא יגיד לך, חבר הכנסת אברהם נגוסה.
יואב קיש: אתה לא מבין שזה מבחינה בסיסית?
יואב קיש: הוא לא יכול להגיד לך תשובה אחרת.
יואב קיש: הוא לא יכול לתת לך תשובה אחרת.
יוסי גריף: לא - - -
אברהם נגוסה: אבל אני רוצה - - -.
אברהם נגוסה: האם אפשר דיון - - -?
יואב קיש: חברים, אני מקריא את החלטת הוועדה, בסדר?
יואב קיש: קצין הכנסת יכין מסמך התחייבות על שמירת סודיות מידע הנמסר לחברי הכנסת בישיבת הוועדות שיועבר לחתימת חברי הכנסת.
יואב קיש: החברים יידרשו לחתום על המסמך באותה ישיבה.
יואב קיש: זה מטרת המסמך.
יואב קיש: אני אומר לכם: אם אני מחתים עכשיו על הנחיות; לא רציתי להחתים את חברי הכנסת על הנחיות אבטחת המידע.
יואב קיש: כל חבר כנסת הוא מספיק בוגר.
יואב קיש: יש לו קצין שזו העבודה שלו, אבל לא דרך הטופס הזה.
אמיר אוחנה: אגב, אם כל חבר כנסת מספיק בוגר, אז גם את זה לא צריך.
יואב קיש: במידה מסוימת אתה צודק, אבל ראינו - - -
ישראל אייכלר: אם לא היו הדלפות לא - - - הייתי מתנגד - - - אבל עכשיו - - -
יואב קיש: חבר הכנסת אמיר אוחנה, במידה מסוימת אתה צודק.
יואב קיש: לצערי, אני חייב להזכיר להם קצת יותר.
יואב קיש: אבל אני אומר לך עוד פעם: אם אני עכשיו אכניס לפה; אני לא אחתים על דבר כזה בלי 12 עמודים שצמודים, בלי עדכונים.
יואב קיש: לא רוצה את זה.
יואב קיש: רוצה פשוט ולהדליק נורה.
אמיר אוחנה: זה לא - - - אפשר להמשיך.
יואב קיש: טוב, חברים, אני מוריד את השורה הזו ואנחנו מעלים להצבעה את הנוסח כפי שהקראתי אותו קודם ללא השורה האחרונה.
יואב קיש: ייגמר ב"- - - ועדות המשנה שלה".
<ארבל אסטרחן: רק רציתי להגיד שיש לנו הגדרה של מידע סודי בחוק העונשין - - -
יואב קיש: זה לא רלוונטי עכשיו, היועצת המשפטית ארבל אסטרחן.
יואב קיש: תני לי, יש לי דקה לסיים את הישיבה ואני רוצה להתקדם לנושא הבא.
יואב קיש: קצין הכנסת, יש פה קובץ נהלים שהכנת, שלפי מה שאמרת לי הוא סודי.
יוסי גריף: שמור.
יואב קיש: שמור.
יואב קיש: אנחנו לא נדון בו בישיבה פתוחה, ואני, לצערי, רואה שגם הזמן לא מאפשר לנו להמשיך.
יואב קיש: מה שאני מבקש זה ככה: בעיקרון הוא לא צריך אישור הוועדה, ולכן אני מבקש שתעביר לחברי הכנסת שיושבים פה, שהביעו עניין את הקובץ.
יואב קיש: זה לא כל חברי הוועדה.
יואב קיש: אני אחכה לקבל אם יש הערות מחברי הכנסת.
יואב קיש: נא, כמובן.
יואב קיש: זה לא כזה סודי, אבל זה שמור, ולהתייחס לזה - - -.
יואב קיש: אם יהיו הערות אנחנו נעשה ישיבה נוספת, סגורה, על הדבר הזה.
יואב קיש: אם לא יהיו הערות, אז בעניין הזה זה יתקבל ונמשיך הלאה.
יוסי גריף: בסדר גמור.
יואב קיש: בסדר, חברים?
יואב קיש: עכשיו את רוצה, היועצת המשפטית ארבל אסטרחן, לגבי "הסודי"?
יואב קיש: יש לנו זמן.
<ארבל אסטרחן: אני רוצה להגיד: אתם הוספתם את המילה סודי.
<ארבל אסטרחן: אז רק צריך לדעת שיש בחוק העונשין הגדרה של ידיעה סודית, שזה אומר ידיעה שביטחון המדינה מחייב לשומרה בסוד או ידיעה הנוגעת לסוג עניינים שהממשלה, באישור ועדת החוץ והביטחון, הכריזה בצו שפורסם ברשומות כי הם עניינים סודיים.
<ארבל אסטרחן: זאת אומרת, זה באמת חל רק על עניינים של ביטחון המדינה.
יואב קיש: נו.
יואב קיש: הוספנו.
ישראל אייכלר: חשוב מאוד.
ישראל אייכלר: זה מה שאני רוצה.
<ארבל אסטרחן: - - - אז הבנתי שזאת הכוונה.
<ארבל אסטרחן: זאת אומרת, אם חבר כנסת, נודע לו; הוא יושב בישיבה שהיא חסויה מסיבות אחרות.
<ארבל אסטרחן: למשל: צו איסור פרסום על איזשהו עניין פלילי, משהו שקשור לקטינים, משהו כזה – זה לא נכנס ברגע שצמצמתם את זה וזה לא ייחשב - - - כפי הכלל החדש - - -
ישראל אייכלר: זה באמת לא - - -
<ארבל אסטרחן: זה יכול להיכנס - - -
יואב קיש: שלום לכולם, אני מתכבד לפתוח את ישיבת הוועדה.
יואב קיש: מנהלת הוועדה, אתי, לא נמצאת כאן כי היא חולה, אנחנו שולחים לה מפה איחולי החלמה מהירה.
יואב קיש: את הנושא של חוק יסוד נשאיר לסוף הדיון, נתחיל עם הדברים האחרים.
יואב קיש: חילופי חברים בוועדה המשותפת של ועדת החינוך, התרבות והספורט והוועדה המיוחדת לזכויות הילד לדיון בהצעת חוק הכשרות המשפטית והאפוטרופסות (תיקון – שינוי חזקת הגיל הרך).
יואב קיש: יש לנו בקשה של מנואל טרכטנברג להחליף או להסיר אותו מהוועדה.
יואב קיש: לכן, החבר היחיד מהמחנה הציוני הוא איציק שמולי.
יואב קיש: לכן אנחנו מחליפים את חבר הכנסת טרכטנברג עם איציק שמולי, לבקשתו.
יואב קיש: בעד הבקשה– 5
יואב קיש: בקשתו של חבר הכנסת טרכטנברג התקבלה פה אחד.
יואב קיש: אנחנו עוברים לנושא הבא – עבודת ועדות הכנסת במהלך הפגרה.
יואב קיש: חברים, יש נוסח לדיון.
יואב קיש: צריך לקרוא אותו?
<ארבל אסטרחן: יש נוסח לדיון.
<ארבל אסטרחן: כידוע, בהתאם לתקנון הכנסת ועדת הכנסת רשאית להתיר לוועדה לקיים ישיבות בתקופת הפגרה, דרך כלל או במספר שקבעה, ורשאית היא לקבוע תנאים לקיום הישיבות, ובנוסף, קובע סעיף 112(ב) לתקנון שיו"ר הכנסת רשאי גם להתיר לוועדה לקיים ישיבות במקרים מיוחדים לפי דרישת יו"ר הוועדה או הממשלה.
<ארבל אסטרחן: אלה הוראות התקנון.
<ארבל אסטרחן: בהתאם לכך קובעת לפני כל פגרה ועדת הכנסת כללים בדבר עבודת הוועדות בפגרה.
<ארבל אסטרחן: אני אציג עכשיו את מה שמוצע הפעם, שמבוסס על פגרת הקיץ הקודמת: ועדות הכנסת, לרבות ועדות מיוחדות, ועדות משותפות וועדות משנה, רשאיות להמשיך בעבודתן בימי פגרת הקיץ, אולם מספר הישיבות שתקיים כל ועדה לא יעלה על 7.
<ארבל אסטרחן: תכף יש חריגים.
<ארבל אסטרחן: לעניין זה - סיורים של ועדה כמוהם כישיבות הוועדה.
<ארבל אסטרחן: יו"ר הכנסת, כמו שאמרתי, יכול להתיר ישיבות נוספות.
<ארבל אסטרחן: ההגבלה הזאת של ה-7 לא תחול על ועדת הכספים, ועדת החוץ והביטחון, וועדת החקירה החדשה שקמה - - -
דוד ביטן: אני מבקש להוסיף – יש ועדות משותפות.
דוד ביטן: על מי הן חלות?
<ארבל אסטרחן: 7 למשותפת ו-7 לראשית ו-7 לראשית.
<ארבל אסטרחן: זה לא על חשבון.
<ארבל אסטרחן: כל משותפת יכולה לקבל 7.
<ארבל אסטרחן: כך כתוב כרגע.
<ארבל אסטרחן: כל ועדה בפני עצמה.
<ארבל אסטרחן: אז אני ממשיכה – אמרנו שזה לא יחול על כספים, חו"ב וועדת החקירה, וזה גם לא יחול על ועדת הכנסת כשהיא מקיימת ישיבות שקשורות לחקיקה בוועדות אחרות.
<ארבל אסטרחן: אם היא צריכה לדון במיזוג, פטור, חילופים, טענת נושא חדש – זה לא ייכלל במניין בקשר לוועדת ה- - -.
<ארבל אסטרחן: עכשיו יש עוד שני חריגים – ועדת חינוך – בפעם שעברה נתנו להם 10 ישיבות וגם הפעם.
<ארבל אסטרחן: הם מבקשים 10 בגלל פתיחת שנת הלימודים.
<ארבל אסטרחן: ועדת החוקה – בפעם הקודמת נתנו להם 8 וגם הפעם הם מבקשים 8, ואלה החריגים הנוספים.
<ארבל אסטרחן: בחופשה המרוכזת שתתקיים בין 16 באוגוסט ל-31 בו לא תתקיימנה ישיבות ועדות בכלל, למעט ישיבה או סיור של ועדת החינוך, התרבות והספורט בקשר לפתיחת שנת הלימודים, ולמעט ישיבות שאותן יתיר יושב ראש הכנסת באופן חריג.
<ארבל אסטרחן: ישיבות וסיורים בתקופה זו יבואו במניין שציינתי קודם.
<ארבל אסטרחן: לגבי זימון לישיבות בפגרה – כל הודעה תימסר לפחות 4 ימים מראש, ופה אנחנו אומרים שלא כוללים את יום ההזמנה, אבל כן את יום כינוס הישיבה – זה לצורך הבהרה.
<ארבל אסטרחן: אם ישיבה מתכנסת ביום מליאה זה יהיה 3 ימים מראש, ולא 4.
<ארבל אסטרחן: חוץ וביטחון לא יוגבלו במספר הזה של הודעה מראש, אבל הם יצטרכו למסור הודעה מוקדם ככל האפשר.
<ארבל אסטרחן: בוועדת הכנסת – תמיד תימסר הודעה 3 ימים מראש.
<ארבל אסטרחן: הוראה אחרונה – אם רוצים לקיים ישיבות נוספות ביום שבו נקבעה הישיבה או להוסיף נושאים, צריך לעשות את זה בהודעה מראש של 3 או 4 ימים.
<ארבל אסטרחן: עוד הוראה – משך הישיבות לא יחרוג מהמקובל בוועדה.
<ארבל אסטרחן: זאת ההצעה.
ירדנה מלר-הורוביץ: אני סרקתי את הישיבות של הוועדות בהתאם למתווה הזה, שהיה גם בשנה שעברה.
ירדנה מלר-הורוביץ: אז באמת היו 3-2 ועדות שחרגו, כמובן – באישור מוקדם מיושב-ראש הכנסת, כך שגם ועדת החוץ והביטחון לא ישבה הרבה מעבר, אז אנחנו מברכים על זה, ושתהיה פגרה מוצלחת לכולם – גם למחוקקים וגם לעובדים.
יואב קיש: היה לנו בפגרה הקודמת - - -
<ארבל אסטרחן: נכון, נכון, לגבי חוק השידור הציבורי.
יואב קיש: מה היו התיקונים שעשינו אז?
<ארבל אסטרחן: לא חשבנו ש- - - שם נקבע שאם יש מליאה וביום המליאה צריך לכנס ועדות בקשר ל - - -
יואב קיש: אז למה לא לעשות את זה גם עכשיו?
<ארבל אסטרחן: כי הרעיון הוא לא מראש.
<ארבל אסטרחן: יכול להיות שתהיה מליאה, נגיד, ותעבור איזו הצעת חוק ממשלתית בקריאה הראשונה.
<ארבל אסטרחן: מי אמר שבאותו יום צריך לכנס ועדה לגביה?
יואב קיש: אבל אם יש מליאה שהודיעו עליה מראש לפי כל הנהלים, למה למנוע מוועדות לנצל את הזכות להתכנס באותו יום?
<ארבל אסטרחן: הן צריכות להודיע 3 ימים מראש.
<ארבל אסטרחן: ההקלה פה היא שככלל בפגרה ההודעה היא 4 ימים מראש, ואם ועדה מתכנסת - - - 3 ימים.
יואב קיש: שם מה היתה הבעיה?
יואב קיש: כמה זמן הודענו מראש על מליאה?
<ארבל אסטרחן: שם - - - משהו באותו יום, כי החוק לא הגיע.
<ארבל אסטרחן: מעין בזק כזה, שבדרך כלל לא קורה.
<ארבל אסטרחן: ההקלה כאן היא שאם יש מליאה, אפשר להודיע על ועדה 3 ימים מראש.
יואב קיש: ומה המגבלות של ועדת הכנסת?
יואב קיש: היא כמו כל ועדה?
<ארבל אסטרחן: היא תמיד 3 ימים מראש.
יואב קיש: אבל כמות הישיבות של ועדת הכנסת?
<ארבל אסטרחן: 7, אבל אם היא צריכה להתכנס לצורך - -
יואב קיש: לחקיקות, זה לא ייספר כחלק מה-7?
<ארבל אסטרחן: - - חקיקות אחרות.
יואב קיש: זה לא ייספר כחלק מה-7?
יואב קיש: חברים, אני רוצה להגיד כך: אנחנו מגדירים פה את נהלי עבודת הכנסת במהלך פגרת הקיץ.
יואב קיש: הנהלים הם נהלים רגילים, כמו שהיו במהלך השנים האחרונות.
יואב קיש: אני רק רוצה להוסיף תיקון אחד שיש, שכרגע לא כתוב, תיקון שיאמר - - - זה ספציפית לגבי ועדת הכנסת.
<ארבל אסטרחן: בקשר לחקיקה שנדונה בוועדה אחרת.
יואב קיש: זה בסעיף 2.
יואב קיש: צריך להבין שבמקום הזה, התרעה מראש לא תינתן לחברי ועדת הכנסת, כי זה חלק מהליך החקיקה של אותה ועדה.
יואב קיש: אנחנו צריכים לציין, אולי, שיש מהלך של ועדה אחרת ואז חברי ועדת הכנסת צריכים לדעת ולהכין את עצמם לנוכחות הזאת, יחד עם אותה התראה של אותה ועדה ספציפית.
<ארבל אסטרחן: אז באיזו התראה?
<ארבל אסטרחן: יכול להיות שוועדת הכנסת רוצה לגמור חוק ופתאום מישהו טוען נושא חדש.
יואב קיש: אז בואי נחריג את זה לימי מליאה.
יואב קיש: בימי מליאה ועדת הכנסת יכולה להתכנס בעניינים האלה, בעניינים של חקיקה שמופיעים בוועדות האלה, ללא התראה מראש.
עבדאללה אבו מערוף: במידה ויהיו ימי מליאה.
יואב קיש: הכל זה במידה ויהיו.
יואב קיש: אני אחזור: נתקלנו בעניין הזה בפגרה הקודמת.
יואב קיש: ברגע שמזמנים ימי מליאה, בדרך כלל יש סיבה עקרונית.
יואב קיש: או שזה משהו רק לדיון, או שזה לחקיקה.
יואב קיש: אם זה לחקיקה, ועדת הכנסת באותו יום צריכה להיות פעילה.
יואב קיש: תמיד יהיו נושאים חדשים, וכן הלאה.
יואב קיש: לכן הגדרנו שבימי מליאה, ועדת הכנסת - - -
דב חנין: ימי מליאה שמיועדים לחקיקה.
יואב קיש: לא, אני לא יודע מה יהיה.
יואב קיש: בפגרה, אם יש ישיבת מליאה - - -תראה, אם לא תהיה חקיקה אז אני מסכים אתך לא יהיה היגיון בוועדת הכנסת, גם לא צריך.
יואב קיש: הרי צריך את ועדת הכנסת רק אם יש חקיקה במליאה.
יואב קיש: אתה רוצה להוסיף את ההסתייגות הזו?
דב חנין: אני מציע שיהיה כתוב: "ימי מליאה שמכונסים לצורך חקיקה".
<ארבל אסטרחן: בקשר לנושא שבמליאה.
יואב קיש: "לצורך חקיקה" מספיק.
יואב קיש: מה שאומר חבר הכנסת חנין, שאם עולה דיון על המצב בצפון ולא מדובר בחקיקה, אז - - -שמתקיימת בהם חקיקה.
יואב קיש: אם יבקשו, לצורך העניין, פטור מחובת הנחה להליך חקיקה, המשמעות היא שכן צריך להיות במקום הזה.
יואב קיש: חברים, אני רוצה להצביע.
דב חנין: אדוני היושב-ראש, ישנה כאן הוראה שנוגעת לוועדת החקירה הפרלמנטרית.
דב חנין: אני לא בטוח שהסעיף הזה הוא נכון.
דב חנין: אל"ף, אנחנו עדיין נמצאים במהלכה של התלבטות לגבי סמכויותיה וגם חובותיה של ועדת החקירה הפרלמנטרית הזו.
יואב קיש: כן, אני מסכים אתך, אתה לא צריך לדבר יותר.
יואב קיש: היא תיכנס לאותה מגבלה.
יעל גרמן: אדוני, סעיף א.
יעל גרמן: בסדר היום - - -
יואב קיש: אנחנו עוד לא שם.
יואב קיש: אז הגענו לניסוח שהוסכם.
יואב קיש: אני מעלה לאישור הוועדה את נוסח ההחלטה על עבודות הכנסת בפגרת הקיץ.
מרב מיכאלי: אני רוצה לוודא שמה שאמרנו, חזרנו ואמרנו – שזה לא כולל פטורים.
מרב מיכאלי: הסכמות לוועדת הכנסת לתת פטורים.
יואב קיש: אם הממשלה עושה יום מליאה מיוחד והכנסת נערכת ליום מליאה מיוחד, באותו יום מליאה, לטובת חקיקה, ועדת הכנסת תיתן פטור כי זה קשור לחקיקה.
אמיר אוחנה: אבל זה גם כתוב: ,"הגבלה האמורה בסעיף הקטן לא תחול על ישיבות ועדת הכנסת.
אמיר אוחנה: .." - - -
יואב קיש: ההצעה התקבלה, תודה.
יואב קיש: <הצעת חוק-יסוד: ישראל – מדינת הלאום של העם היהודי>
יואב קיש: אנחנו עוברים להצעת חוק-יסוד: ישראל – מדינת הלאום של העם היהודי.
יואב קיש: אנחנו פותחים את הנושא לדיון.
יואב קיש: אני אגיד מספר מילים.
אוסאמה סעדי: יו"ר הוועדה שעוד לא הוקמה, יושב כאן בתור – מה?
יואב קיש: בתור היו"ר המוצע לוועדה.
אמיר אוחנה: אני חבר בוועדת הכנסת.
יואב קיש: אנחנו דנים בנושא של הוועדה שתדון בהצעת חוק הלאום.
יואב קיש: הנושא טעון.
יואב קיש: אני מבקש לקיים פה דיון כהלכה.
יואב קיש: אני אקפיד על זכות הדיבור של כל אחד ואחת מכם, אני מקש לא להפריע.
יואב קיש: חוק יסוד: הלאום, חוק מאוד משמעותי לש חבר הכנסת אבי דיכטר, שאני יכול להגיד לכם את האמת, היה פה גם מאבק פוליטי פנימי גם בקואליציה מי יוביל את החוק הזה.
יואב קיש: החוק הזה יהיה בהובלת הליכוד.
יואב קיש: אנחנו נקים ועדה משותפת לוועדת הכנסת וועדת החוקה.
יואב קיש: זו כוונת הקואליציה.
יואב קיש: הליכוד וראש הממשלה רואים בחוק הזה חוק חשוב מאוד, אנחנו מתכוונים להוביל אותו ובשאיפה להגיע לקריאה ראשונה עוד במושב הזה, אם נצליח.
יואב קיש: אנחנו מאמינים שהוא חוק יסוד מאוד חשוב, גם לטובת המערכת המשפטית וגם לטובת מדינת ישראל, ובעניין הזה הליכוד רוצה להוביל את המערך הזה.
יואב קיש: לכן הוועדה המשותפת הזו תוקם בראשות חבר הכנסת אמיר אוחנה.
יואב קיש: אני רוצה להגיד עוד משהו.
יואב קיש: יו"ר הקואליציה רצה להקים בהתחלה ועדה של 16 חברים.
יואב קיש: אנחנו נצמצם אותה ל-14 חברים, 7 מכל הוועדה, 8 קואליציה 6 אופוזיציה, כך שהיחס ישקף את יחסי הכוחות בכנסת.
יואב קיש: יש פה חלוקה מאוד עדינה בין הסיעות השונות, נדבר על זה גם כן.
יואב קיש: אני רוצה להגיד במסר אחד: אני מאוד סומך על חבר הכנסת אוחנה שהוא יושב-ראש הוועדה, שיעשה עבודה טובה בעניין הזה, יידע לרכז את כל הנושאים, להוביל אותם עם הסכמות.
יואב קיש: המטרה היא להגיע להסכמות רחבות ככל האפשר ובלי לוותר על העקרונות של חיזוק מעמדה של מדינת ישראל כמדינת הלאום של העם היהודי.
יואב קיש: אני פותח את הנושא לדיון.
דוד ביטן: לפני כן, אם אפשר.
דוד ביטן: הוועדה בעקבות פנייה של היועץ המשפטי של הכנסת שאמר שההפרש גדול מדי, אז הקטנו את זה ל 14-7 מכל ועדה, ויש שינוי קטן בשמות.
יואב קיש: אני אקרא את ההצעה שמונחת.
דוד ביטן: ההצעה לא רלבנטית.
דוד ביטן: אם זה מוקטן ל-14.
יואב קיש: טעו במספר, הטעות היא במספר.
יואב קיש: השמות מעודכנים.
יואב קיש: אני אקרא את ההחלטה.
עבדאללה אבו מערוף: את ההצעה.
יואב קיש: הצעה להחלטה.
יואב קיש: הצעת חוק-יסוד: ישראל – מדינת הלאום של העם היהודי, פ/1989.
יואב קיש: העברה מוועדה לוועדה.
יואב קיש: ביום י"ד באייר, התשע"ז, 10.5.2017 החליטה הכנסת להעביר לוועדת החוקה, חוק ומשפט את הצעת חוק-יסוד: ישראל – מדינת הלאום של העם היהודי לשם הכנתה לקריאה ראשונה.
יואב קיש: מוצע להעביר הצעה לדיון בוועדה המשותפת לוועדת הכנסת וועדת החוקה, חוק ומשפט, בראשות ועדת הכנסת.
יואב קיש: ההצעה לדיון על הפרק: הוועדה תהיה בת 14 חברים, 7 חברים מכל ועדה, לפי ההרכב הבא: מטעם ועדת הכנסת: חבר הכנסת אמיר אוחנה יכהן כיושב-ראש, רוברט אילטוב, אברהם נגוסה, יואב בן צור, איילת נחמיאס ורבין, מיקי זוהר, יואל חסון.
יואב קיש: מטעם ועדת החוקה, חוק ומשפט: טלי פלוסקוב, יעל גרמן, ניסן סלומינסקי, אורי מקלב, ציפי לבני, מיכל רוזין, אוסאמה סעדי.
יואב קיש: שני נושאים על הפרק שיש דיון בהם - - -
יואב קיש: אמרתי לך שאני אשתדל.
יואב קיש: חברת הכנסת מרב מיכאלי בכלל יש ויכוח אם אתם מקבלים 3 חברים או 2, ואנחנו בוויכוח הזה כרגע.
יואב קיש: אני רוצה להגיד לסדר העניין: מבחינת הקואליציה, אני לא מכיר שיש איזו בעיה באיוש הזה.
יואב קיש: מבחינת האופוזיציה יש שני נושאים על הפרק שהם בעיתיים - - -
דב חנין: לא, יש הרבה נושאים.
יואב קיש: חוץ מהוועדה עצמה, את זה אני שם בצד.
אחמד טיבי: אנחנו מדברים על ההרכב.
דב חנין: אנחנו מדברים על הכל.
יואב קיש: אל"ף אנחנו נדבר על הכל, חס וחלילה שלא ישתמע כאילו שאני מנסה להסתיר, אבל אני מבין את האופוזיציה, בהנחה שהקואליציה תפעיל את כוחה בוועדה, עדיין גם לגבי ההרכב יש נושאים שכדאי לדבר עליהם.
אוסאמה סעדי: אין סמכות לוועדת הכנסת לקיים את הדיון הזה.
אוסאמה סעדי: סעיף 100 לתקנון הכנסת קובע מה הן הוועדות הקבועות ותחומי ענייניהן.
אוסאמה סעדי: סעיף קטן (6) קובע שאחת מהוועדות הקבועות היא ועדת החוקה.
אוסאמה סעדי: ועדת החוקה דנה בעניינים אלה: חוקת המדינה.
אוסאמה סעדי: חוקי יסוד, חוקים וסדרי משפט.
דוד ביטן: אז עושים ועדה משותפת.
אוסאמה סעדי: תכף אני אגיע לוועדה המשותפת.
יואב קיש: זו לא הצעה לסדר.
אוסאמה סעדי: מליאת הכנסת הציעה להעביר את הצעת החוק של חבר הכנסת אבי דיכטר בטרומית לוועדת החוקה, לא לוועדה משותפת.
אוסאמה סעדי: לכן אני אומר שוועדה משותפת, סעיף 110 שדן בה, אומר: "ניתנה בחיקוק סמכות לוועדה משותפת לכמה ועדות תבחר ועדת הכנסת את חברי הוועדה המשותפת".
דוד ביטן: בחיקוק יש, אבל גם לא בחיקוק.
דוד ביטן: בחיקוק זה חובה.
יעל גרמן: אבל ברגע שזה הועבר לוועדת החוקה - - -
יואב קיש: אני אענה לך.
אוסאמה סעדי: במליאה העבירו את זה לוועדת החוקה.
אוסאמה סעדי: תחזרו למליאת הכנסת.
דוד ביטן: זו טענה לא נכונה.
דוד ביטן: כשיש לך חיקוק אתה חייב.
דוד ביטן: כשאין לך חיקוק - - -
רויטל סויד: אבל זה הרבה מעבר.
רויטל סויד: ועדת החוקה היא היחידה שיש לה סמכות לדון בזה.
יואב קיש: חברים, הדיון נגמר בזה הרגע.
יואב קיש: אני קורא לך לסדר פעם ראשונה, עיסאווי.
יואב קיש: מה זה, גנון פה?
יואב קיש: אנחנו רוצים להתייחס עניינית למה שאמר חבר הכנסת אוסאמה סעדי.
יואב קיש: ראשית, החוק הזה כמו כל חוק אחר עבר במליאה, אתה צודק, לוועדת החוקה.
יואב קיש: לפני שהתחילו לדון בו היתה בקשה לשינוי ועדה.
אוסאמה סעדי: מי - - -
יואב קיש: אני הגשתי בקשה.
יואב קיש: וכמו כל חוק אחר החוק הזה מגיע לוועדה הזו לקבוע לאיזו ועה זה יילך.
אוסאמה סעדי: - - -במליאה?
יואב קיש: זו לא פעם ראשונה, מה אתה מתפלא.
יואב קיש: עכשיו אני אתן ליועצת המשפטית להציג את זה.
<ארבל אסטרחן: אין ספק, מדובר פה בחוק יסוד שהוא לא סתם, חוק יסוד מאוד חושב ומשמעותי.
יואב קיש: אני מבקש לא להתייחס ספציפית להחלטה, אלא להאם התהליך שזה הגיע לוועדת הכנסת להצבעה הוא תקין לפי התקנון או לא.
יואב קיש: תכף נפתח את הדיון, אנחנו מדברים קודם ברמה העקרונית.
<ארבל אסטרחן: - - - ולכן אין ספק שהסעיף שאותו ציטט חבר הכנסת סעדי, סעיף 100 לתקנון שאומר שהנושא מצוי בסמכות ועדת החוקה זה נכון, אבל כמו שאתם יודעים היטב, הוועדה הזו באופן יום יומי, כל שבוע דנה בבקשות להעביר הצעות מוועדה לוועדה - -
אוסאמה סעדי: חוקי יסוד.
<ארבל אסטרחן: - - גם כאשר הבקשה להעברה לא תלך בהכרח לוועדה המתאימה לפי התקנון, יכולים תמיד להמליץ, לפי התקנון והתקדימים.
<ארבל אסטרחן: אנחנו, כמובן - - -
אחמד טיבי: מה ההמלצה שלך?
<ארבל אסטרחן: אמרתי מה ההמלצה.
<ארבל אסטרחן: ברור שהחוק שייך לוועדת החוקה - - -
אחמד טיבי: שמעת, ביטן?
<ארבל אסטרחן: הסעיף שנאמר – "ניתנה בחיקוק סמכות לוועדה המשותפת" – אינו הסעיף הרלבנטי, 110(א), אלא דווקא 110(ב) שמדבר על כך שאם ועדת הכנסת החליטה להעביר הצעת חוק לוועדה משותפת היא תבחר את חברי הוועדה במספר שווה משתי הוועדות.
דוד ביטן: טיבי, שמעת?
<קריאות: - - - לכן ועדת הכנסת מוסמכת - - -
<ארבל אסטרחן: כפי שאמרתי, ועדת הכנסת מוסמכת לדון בבקשתו של יו"ר הוועדה להעברת ההצעה, על אף שהתוצאה המתבקשת היא בעייתית.
מרב מיכאלי: היא מה?
רויטל סויד: היא רעה חולה.
דוד ביטן: אבל ועדת החוקה היא חלק מהוועדה המשותפת.
יואב קיש: הדיון האם ובאיזה ועדה יקרה בדיון עכשיו.
יואב קיש: עד עכשיו דנו האם לוועדת הכנסת יש סמכות.
אוסאמה סעדי: אני אבקש חוות דעת של היועץ המשפטי של הכנסת.
<ארבל אסטרחן: אני מודיעה: היא מוסמכת - - -
יואב קיש: אנחנו פותחים את הדיון על ההצעה.
יואב קיש: אני רוצה להתייחס, ואני מבין שיש הרבה טענות גם כלפי ההחלטה בכלל על ועדה משותפת.
יואב קיש: אנחנו נקשיב להן ונדון בהן.
יואב קיש: רגע אחד אני שם בצד, אני מתחיל להגיד את מה שהתחלתי ואתה עצרת אותי, זה לגבי המבנה המוצע, שיש בו שתי נקודות שאני חושב שמבחינת האופזזיציה צריך להתייחס.
יואב קיש: ששת חברי האופוזיציה מורכבים מ-3 חברים מהמחנה הציוני, חבר אחד לרשימה המשותפת – שזו בעיה אחת.
יואב קיש: טוענים חברי הוועדה המשותפת שהיחס הנכון הוא 2:2 בעניין הזה.
יואב קיש: יש לנו נציגה, חברת הכנסת רוזין ממרצ, למרות שכביכול הם קטנים מדי בכדי לקבל היה לנו חשוב שיהיה נציג מכל סיעה, ויכול להיות שזה חלק מהוויכוח.
יואב קיש: אם תגידו שאתם רוצים נציג מהמשותפת במקום מרצ, יכול להיות - - -
יואב קיש: אוקיי, וכמובן נציג של יש עתיד.
יואב קיש: יש עוד נושא, ודיברתי אתך, חברת הכנסת מרב מיכאלי.
יואב קיש: הגעתי לפתרון עם מפלגת כולנו.
יואב קיש: אמרתי שאני עושה את זה מאילוצים ולא בגלל - - - בגלל שכמעט כל החברים מוועדת החוקה – אני לא יכול להחליף את הסיעות שלהם בוועדת הכנסת.
יואב קיש: הפתרון שהגעתי אליו זה שבמקום חברת הכנסת פלוסקוב אני אשים את חברת הכנסת רויטל סויד ובמקום את איילת נחמיאס ורבין נשים את רועי פולקמן.
דוד ביטן: לא, לא הסכמתי.
דוד ביטן: טלי פלוסקוב תישאר בוועדה.
יואב קיש: אז זה נושא שגם צריך לבדוק.
דוד ביטן: טלי פלוסקוב תישאר.
יואב קיש: אם לא תגיעו להסכמה נצביע על נוסח כפי שהוחלט בוועדה.
יואב קיש: אני פותח את הדיון לפי רשימת הדוברים.
יואב קיש: אמרתי – כמובן שיש ויכוח עקרוני אם בכלל נכון להקים את הוועדה הזו.
דב חנין: אדוני היושב-ראש, אני מוכן להשתדל להיות קצר, אם אווירת הקרקס בוועדה קצת תירגע, כי אנחנו עוסקים בנושא מאוד רציני.
דב חנין: אני מבקש את תשומת לבך.
דב חנין: אנחנו עוסקים בשאלה מאוד מאוד חשובה, יש בעיה בכנסת הזו אבל הגענו לנקודת קצה.
דב חנין: המשחק שלכם בוועדות הכנסת הופך לגמרי בלתי אפשרי.
דב חנין: יואב, אם אתה לא רוצה לנהל דיון, אל תנהל דיון.
דב חנין: זו לא צורה.
דב חנין: יש בעיות בקואליציה?
דב חנין: תפתרו אותן אחרי הישיבה.
דב חנין: כשהתכוונתי לאווירת קרקס התכוונתי בדיוק לזה.
דב חנין: אני אומר לך אדוני היושב-ראש: המשחק שלכם בוועדות הכנסת הופך להיות בלתי אפשרי.
דב חנין: עכשיו אתם מתעסקים לא רק בוועדות הכנסת אלא גם לחוקי יסוד.
דב חנין: אני לגמרי מצטרף לטענתו המשפטית של חברי, חבר הכנסת אוסאמה סעדי, כדאי לקרוא לחבר הכנסת ביטן עוד פעם לסדר - - -
יואב קיש: הוא דווקא בשקט עכשיו.
יואב קיש: זה המחנה הציוני שעושים רעש מאחוריו.
יואב קיש: זה מפריע לחברים שלכם.
רויטל סויד: רגע, רוצים לפתור לך את הבעיה.
יואב קיש: אז תצאו החוצה ותסגרו את זה, זה מפריע לדיון.
דב חנין: אתחיל מההתחלה.
דב חנין: המשחק שלכם בוועדות הכנסת הגיע לרמה בלתי אפשרית.
דב חנין: כרגע אתם משחקים בוועדה בעניין של חוקי יסוד.
דב חנין: אני מצטרף לטענתו המשפטית של חבר הכנסת אוסאמה סעדי שהגדרה של סמכויות של עיסוק בחוקי יסוד בוועדה החוקה, חוק ומשפט גוברת על סמכויותיה של ועדת הכנסת – זו טענה שאנחנו נצטרך לברר אותה.
דב חנין: אני שם את הטענה הזו כרגע בצד כדי להמשיך ולומר שהרצון הפוליטי של בנימין נתניהו להתרחק מבגין ולהרחיק את בגין, אל מצדיק מהלכים כאלה.
דב חנין: אתם רוצים גם להרחיק את חבר הכנסת בני בגין מהדיון הזה- -
דוד ביטן: נתניהו לא קשור לזה.
דוד ביטן: זו החלטה שלי.
יואב קיש: אין קשר לבגין בעניין הזה.
דב חנין: - - וגם להתרחק מהדרך של מנחם בגין.
דב חנין: אתם גם מרחיקים את בני בגין ומתרחקים ממנחם בגין.
דוד ביטן: תן לי לענות לו.
דב חנין: המהלך הזה הוא מאוד מאוד חשוב, מכיוון שאנחנו עוסקים בשינוי חוקתי מבני.
דב חנין: אתם עושים מהלך, בגדול, שמעביר את היהודיות של המדינה לרמת הזהות, ואת הדמוקרטיה לרמת המשטר.
דב חנין: השינוי הזה הוא שינוי מהפכני בסדרים הקונסטיטוציוניים של מדינת ישראל, ואם שינוי כזה לא נידון בוועדת החוקה אין בכלל צורך בוועדת החוקה.
דב חנין: תבטלו את ועדת החוקה.
דוד ביטן: זה לא נכון, ועדת החוקה גם חברה בוועדה הזו.
דב חנין: אני רוצה לומר לכם, עמיתי חברי הכנסת.
דב חנין: שינוי של סנטימטר במשטר החוקתי הוא שינוי של קילומטרים במציאות, שינוי של קילומטרים במציאות.
דב חנין: עכשיו אני יודע שנתניהו מוכר לאנשים שונים את אותה סחורה.
דב חנין: לימין הקיצוני הוא אומר – הנה, זה חוק שמחליש את הדמוקרטיה, לחרדים הוא אומר – הנה, זה חוק שמשנה את הסטטוס קוו לטובת הזהות הדתית של מדינת ישראל.
דב חנין: האמת היא שאף אחד מאתנו לא יודע מה התוצאה של השינוי הדרמטי הזה.
דב חנין: אני אומר לכם – השינוי הזה, המשמעות שלו היא הפתעה.
דב חנין: אני יודע מה שאמרו לחרדים – הדבר הזה בעצם מחזק את האופי הדתי של המדינה.
דב חנין: אבל אני רוצה לומר לך, אדוני היושב-ראש.
דב חנין: יכול להיות שהתוצאה היא להכניס את היהודיות של המדינה לארון ספרי הקודש ולהחזיק את הדמוקרטיה במישור המשטרי, ויכול להיות שהתוצאה תהיה בדיוק הפוכה למה שמוכרים לחרדים, גם זה יכול להיות.
דב חנין: אבל כדי לקיים את הדיון הזה ברמה הרצינית אי אפשר לקיים אותו באיזושהי ועדה אד הוק שנתפרת לפי הצרכים הקואליציוניים.
דב חנין: צריך לנהל אותו בוועדה שהיא מוכשרת לתפקיד הזה בתהליך שהוא מתאים ל - - -הקונסטיטוציוני.
דב חנין: עם כל הכבוד לכל דבר, שינוי חוקתי לא יכול להיות עוד ספין בגלל ההסתבכות של פרשת הצוללות.
דוד ביטן: אני שמח שנציג המפלגה הערבית מדבר על דמוקרטיה.
דב חנין: יש לרשימה הזו שם – הרשימה המשותפת.
אחמד טיבי: מה הקשר בין דב חנין למדינה ערבית?
אחמד טיבי: הוא אזרח ישראלי.
דוד ביטן: גם אין קשר לצוללות.
יואל חסון: דוד, אתה קרוב למדינה ערבית הרבה יותר מדב חנין.
דוד ביטן: קודם כל, ועדת החוקה היא קודם כל חלק מהוועדה הספציפית הזאת.